Կառլհայնց Բյոմ

Կառլհայնց Բյոմ (գերմ.՝ Karlheinz Böhm, մարտի 16, 1928(1928-03-16)[…], Դարմշտադտ, Վայմարյան Հանրապետություն - մայիսի 29, 2014(2014-05-29)[…], Grödig, Salzburg-Umgebung District, Զալցբուրգ, Ավստրիա), ավստրիացի դերասան։ Նկարահանվել է 45 ֆիլմում և առավելապես հայտնի է դարձել «Սիսի», «Սիսի երիտասարդ կայսրուհին» և «Սիսի. Կայսրուհու դժվար տարիները» եռոլոգիայում՝ մարմնավորելով Ավստրիայի կայսր Ֆրանց Յոզեֆ I-ի դերը մարմնավորելու համար։ Ավստրիայի քաղաքացիություն ունենալուն զուգահեռ Կառլհայնց 2003 թվականին Եթովպիայի պատվավոր քաղաքացու կոչում է ստացել։ Զբաղվել է բարեգործությամբ և հիմնադրել «Մարդիկ հանուն մարդկանց» բարեգործական հիմնադրամը, որը նյութական աջակցություն է ցուցաբերում Եթովպիայում ապրող անապահով խավի մարդկանց։ Ապրել է Զալցբուրգին մոտ գտնվող Գրյոդիգում։


== Կենսագրություն ==
Կառլհայնց Բյոմը օպերային երգչուհի Թեի Լինհարդի և դիրիժոր Կառլ Բյոմի ընտանիքի միակ զավակն էր։ 1946 թվականին նա ծնողների հետ միասին տեղափոխվել է Գրաց։ Կառլհայնցը ցանկանում էր դաշնակահար դառնալ, սակայն հոր հորդորով սկսել է անգլերեն և գերմաներեն ուսումնասիրել, ինչից հետո դերասանական կարիերա սկսելու նպատակով ընդհատել է ուսումը։ 1960 թվականին Կառլհայնց Բյոմը նկարահանվել է Մայք Փաուլեի ոչ միանշանակ արձագանքի արժանացած «Գաղտնադիտողը» ֆիլմում սերիական մարդասպանի դերում։ Բյոմը պայմանագիր է կնքել հոլիվուդյան MGM ընկերության հետ, սակայն ցանկալի ճանաչում ձեռք չբերելով՝ վերադարձել է Եվրոպա։ 1970-ական թվականներին նա հաջողությամբ աշխատել է Ռայներ Մարիա Ֆասբինդերի հետ։
Կառլհայնց Բյոմը ամուսնացել է Էլիզաբեթ Ցոնի հետ, ով նրան պարգևել է դուստր։ Կառլհայնց Բյոմի երկրորդ կինն է դարձել դերասանուհի Գուդուլա Բլաուն, ով Բյոմին երեք երեխա է պարգևել, որոնց թվում է նաև դերասանուհի դարձած Քրիսթինա Բյոմը։ Երրորդ անգամ Բյոմը ամուսնացել է Բարբարա Լասի հետ, այս ամուսնությունից ծնվել է դերասանուհի Քաթերինա Բյոմը։ 1991 թվականից Կառլհայնց Բյոմը ամուսնացած է եղել Եթովպիայի գյուղատնտեսության ոլորտի փորձագետ Ալմաց Բյոմի հետ, որը 2008 թվականից ղեկավարել է «Մարդիկ մարդկանց համար» բարեգործական հիմնադրամի Մյունխենի մասնաճյուղը։ Այս ամուսնությունից էլ Կառլհայնց Բյոմը ունեցել է երկու երեխա։ Բյոմի ավագ թոռը՝ Ֆլորիանը, նույնպես դարձել է դերասան։
Կառլհայնց Բյոմը մահացել է Ավստրիայի Գրյոդիգ բնակավայրում 2014 թվականի մայիսի 29-ին 86 տարեկան հասակում։


== Ֆիլմագրություն ==
Կառլհայնց Բյոմը նկարահանվել է բազմաթիվ ֆիլմերում։ Ստորև ներկայացված է Բյոմ ֆիլմագրույթունըԿառլհայնց Բյոմ (անգլ.) Internet Movie Database կայքում(անգլ.)՝


== Օգտագործված գրականություն ==
Erich Schaake: Karlheinz Böhm. Ein Mensch für Menschen, ein Lebensbild. Schneekluth, München 1985, ISBN 3-7951-0951-5.(գերմ.)
Karlheinz Böhm: Mein Weg. Scherz, Bern/München/Wien 1991, ISBN 3-502-18053-9.(գերմ.)
Franz Ferdinand Wolf: Zur Person. Franz Ferdinand Wolf im Gespräch mit Karlheinz Böhm, Erwin Kräutler, Leopold Ungar, Simon Wiesenthal. Edition S, Wien 1993, ISBN 3-7046-0420-8.(գերմ.)
Frauke Wolter: Karlheinz Böhm. Wie ein Star zum Helfer wurde. Biographie. Herder-Spektrum 4521, Freiburg im Breisgau/Basel/Wien 1997, ISBN 3-451-04521-4.(գերմ.)
Swantje Strieder, Jürgen Strauss (Fotograf): Karlheinz Böhm: was Menschen für Menschen geschaffen haben. 20 Jahre Äthiopien. Hugendubel, Kreuzlingen/München 2001, ISBN 3-7205-2261-X.(գերմ.)
Beate Wedekind, Marcus Zumbansen (Fotograf): Nagaya heißt Frieden. Karlheinz Böhm und seine Äthiopienhilfe «Menschen für Menschen». Rütten & Loening, Berlin 2006, ISBN 978-3-352-00659-3. (27 Reportagen über Protagonisten von Karlheinz Böhms Äthiopienhilfe ‚Menschen für Menschen‘.)(գերմ.)
Helfried Weyer: Äthiopien. Nicolai, Berlin 2006, ISBN 978-3-89479-301-2. (Autor zu Besuch bei Karlheinz Böhm mit seiner Hilfsorganisation «Menschen für Menschen».)(գերմ.)
Karlheinz Böhm, Beate Wedekind (Bearbeitung): Mein Leben. Suchen, Werden, Finden. Autobiografie. Collection Rolf Heyne, München, 2008, ISBN 978-3-89910-383-0.(գերմ.)


== Ծանոթագրություններ ==


== Արտաքին հղումներ ==
Կառլհայնց Բյոմը Գերմանական ազգային գրադարանի համացուցակում:(գերմ.)
Austria-Forum.(գերմ.)
«Մարդիկ մարդկանց համար» բարեգործական հիմնադրամի պաշտոնական կայք: Archived 2016-05-23 at the Portuguese Web Archive(գերմ.)